Polițiștii din Constanța caută un hoț care în noaptea de miercuri spre joi a furat 10 kilograme de cârnați din curtea unei femei din Mangalia, transmite Mediafax.

Polițiștii constănțeni au fost sesizați în noaptea de miercuri spre joi de o femeie din Mangalia, care a reclamat faptul că i-a fost furată o cantitate de 10 kilograme de cârnați.

Aceștia se aflau într-o dependință în curtea femeii.

Potrivit polițiștilor, hoțul este căutat, iar în acest caz a fost deschis un dosar penal pentru furt calificat.